Թուքան

Թուքան (), «Ramphastidae» ընտանիքին պատկանող նորարեւադարձային թռչուն։ Հասարակ յատկանիշն է մեծ կտուցը։ Այս ընտանիքը կը բաղկանայ 5 սեռէ եւ 43 տարբեր տեսակներէ։ 

 Ընդհանուր տեղեկութիւններ 
Թուքանները ծառաբնակ թռչուններ են եւ ընդհանրապէս իրենց բոյները ծառերու կոճղերու խոռոչներուն եւ կամ ուրիշ կենդանիներէ պեղուած ծակերուն մէջ (ինչպէս օրինակ փայտփորիկէն) կը շինեն եւ կ՛ածեն 2-4 ճերմակ հաւկիթներ։ Թխսումի վերջաւորութեան նորածինները մես-մերկ դուրս կու գան առանց վար իյնալու։

Թուքան թռչուններուն կը հանդիպինք զոյգ եւ կամ ալ փոքր խումբերու։ Անոնք չեն գաղթեր։ Ամենածանօթ տեսակն է Թոքօ թուքանը։

Թուքանները տարածուած են մասնաւորաբար կեդրոնական եւ հարաւային Ամերիկայի մէջ՝ հարաւային Մեքսիքոյէն մինչեւ հիւսիսային Արժանթին։ Ափրիկէի եւ Ասիոյ մէջ, եղնեղջիւր թռչունները կը գրաւեն թուքաններու բնապահպանական խորշերը, որ զուգամերձ բարերշրջութեան օրինակ մըն է։

 Պատկերասրահ 

BirdLife International (2017)Ramphastos թոքօ  IOC- Աշխարհի թռչուններու ցուցակ․ 6,4 Թոքօ թուքան, «National Finch and Softbill Society» 26-1-2004  Թուքաններու «գաղտնիքը», Rebecca Morelle, Science reporter, BBC News  Ramphastidae-ներու ընտանիք, 5 սեռ, 43 տեսակ 

 Ծանօթագրութիւններ 

Ստորոգութիւն:Թռչնաբանութիւն
Ստորոգութիւն:Թռչուններ